
Betegtájékoztató: Információk a beteg számára

Wentenorm gél 2 g/10 ml belsőleges szuszpenzió

szukralfát gél

	Mielőtt elkezdi szedni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz.
Ezt a gyógyszert mindig pontosan a betegtájékoztatóban leírtaknak, vagy az Ön kezelőorvosa vagy gyógyszerésze által elmondottaknak megfelelően szedje.
· Tartsa meg a betegtájékoztatót, mert a benne szereplő információkra a későbbiekben is szüksége lehet.
· További információkért vagy tanácsért forduljon gyógyszerészéhez.
· Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. Ez a betegtájékoztatóban fel nem sorolt bármely lehetséges mellékhatásra is vonatkozik. Lásd 4. pont.
· Feltétlenül tájékoztassa kezelőorvosát, ha tünetei néhány napon belül nem enyhülnek, vagy éppen súlyosbodnak.




A betegtájékoztató tartalma:

0. Milyen típusú gyógyszer a Wentenorm gél 2 g/10 ml belsőleges szuszpenzió (továbbiakban Wentenorm gél) és milyen betegségek esetén alkalmazható?
0. Tudnivalók a Wentenorm gél alkalmazása előtt
3.	Hogyan kell alkalmazni a Wentenorm gélt?
4.	Lehetséges mellékhatások
5.	Hogyan kell a Wentenorm gélt tárolni?
6.	A csomagolás tartalma és egyéb információk


1. Milyen típusú gyógyszer a Wentenorm gél és milyen betegségek esetén alkalmazható?

A Wentenorm gél szukralfátot tartalmaz.
A szukralfát egy nyálkahártya-védő szer, amely a gyulladt szövetekhez kötődik, védőréteget képez, ezáltal gátolja a gyomorsav a pepszin és az epesók, valamint más gyomorkárosító anyagok eróziós hatását a nyelőcsőben, a gyomorban és a vékonybélben.

A Wentenorm gél a következő betegségek kezelésére szolgál:
· Gyomorfekély, nyombélfekély kezelése és megelőzése
· A gasztroözofagiális refluxhoz kapcsolódó tünetek kezelése, mint például sav visszafolyása a nyelőcsőbe, gyomorégés és emésztési zavarok (reflux miatt) étkezések után vagy terhesség alatt, illetve reflux-özofagitiszhez kapcsolódó tünetekkel küzdő betegeknél;
· Gasztroözofagiális reflux betegség (GERD).
A szukralfát fekélyellenes hatása főként abban nyilvánul meg, hogy védi a fekélyes területet az emésztőnedvek, a pepszin, az epesók és más gyomorkárosító anyagok, például az etil-alkohol, az ecetsav és az acetilszalicilsav károsító hatásaival szemben.
Elsősorban klinikai farmakológiai vizsgálatokban mutatták ki, hogy a szukralfát a fekélyhez tapadó komplexet képez a fekély helyén keletkező fehérje exudátummal, elősegítve a sérült nyálkahártya re‑epithelizációját, és ezáltal a fekély gyógyulását.
A szukralfát fekélyellenes hatása annak is tulajdonítható, hogy megerősíti a gastroduodenalis nyálkahártya bizonyos védekező mechanizmusait, elsősorban serkenti a nyálka- és bikarbonátszekréciót; az endogén prosztaglandinok bioszintézisének aktiválása által pedig elősegíti a nyálkahártyák fokozott védelmét.

1. Tudnivalók a Wentenorm gél alkalmazása előtt

Ne alkalmazza a Wentenorm gélt
· ha allergiás a hatóanyagra vagy a gyógyszer (6. pontban felsorolt) egyéb összetevőjére;
- 	ha allergiás a szukralfáthoz hasonló anyagokra;
- 	ha a tetraciklinek csoportjába tartozó antibiotikumokkal kezelik (lásd még „Egyéb gyógyszerek és a Wentenorm gél”).

Figyelmeztetések és óvintézkedések
A Wentenorm gél alkalmazása előtt beszéljen kezelőorvosával vagy gyógyszerészével.

Különösen fontos, hogy a gyógyszer szedése előtt tájékoztassa kezelőorvosát, ha:
- 	vesebetegségben szenved (vesekárosodása van);
- 	hemodialízis kezelés alatt áll (ezzel az eljárással kiszűrik a vérből a mérgező anyagokat);
- 	az emésztőrendszerben a táplálék mozgását befolyásoló zavarai vannak, mivel az emésztetlen anyagok (bezoárok) felhalmozódhatnak.

Gyermekek és serdülők
A Wentenorm gél alkalmazása nem javallott 18 év alatti gyermekek és serdülők számára.

Egyéb gyógyszerek és a Wentenorm gél
Feltétlenül tájékoztassa kezelőorvosát vagy gyógyszerészét a jelenleg vagy nemrégiben szedett, valamint szedni tervezett egyéb gyógyszereiről.
Mindenképpen tájékoztassa kezelőorvosát vagy gyógyszerészét, ha a következőket szedi:
- 	ranitidin (gyomorfekély kezelésére használt gyógyszerek);
- 	antibiotikumok, például ciprofloxacin és norfloxacin;
- 	a tetraciklin csoportba tartozó antibiotikumok;
- 	ketokonazol, ami gombás fertőzések kezelésére használt gyógyszer;
- 	fenitoin, epilepszia kezelésére használt gyógyszer;
- 	digoxin, szívbetegségek kezelésére alkalmazott gyógyszer;
- 	teofillin, asztma és más légzési problémák kezelésére használt gyógyszer.

Célszerű legalább két órát várni a Wentenorm gél és más gyógyszerek bevétele között.

Terhesség, szoptatás és termékenység
Ha Ön terhes vagy szoptat, illetve ha fennáll Önnél a terhesség lehetősége vagy gyermeket szeretne, a gyógyszer alkalmazása előtt beszéljen kezelőorvosával vagy gyógyszerészével.

A készítmény hatásai a gépjárművezetéshez és a gépek kezeléséhez szükséges képességekre
Ez a gyógyszer nem, vagy elhanyagolható mértékben befolyásolja a gépjárművezetéshez és a gépek kezeléséhez szükséges képességeket.

A Wentenorm az alábbiakat tartalmazza
- 	szorbit: Ez a gyógyszer 2 g szorbitot tartalmaz tasakonként, ami megfelel 57.15 mg/ttkg/nap mennyiségnek. Amennyiben kezelőorvosa korábban már figyelmeztette, hogy Ön (vagy gyermeke) bizonyos cukrokra érzékeny, vagy az örökletes fruktózintoleranciának nevezett ritka genetikai betegséget állapították meg Önnél (vagy gyermekénél), amely során szervezete nem tudja lebontani a fruktózt, beszéljen kezelőorvosával, mielőtt Ön (vagy gyermeke) bevenné vagy Önnél (vagy gyermekénél) alkalmaznák ezt a gyógyszert.
- 	metil-parahidroxibenzoát és propil-parahidroxibenzoát: allergiás reakciókat okozhatnak (amelyek késleltetve is jelentkezhetnek).
- 	aszpartám: Ez a gyógyszer 15 mg aszpartámot tartalmaz tasakonként. Az aszpartám egy fenilalanin forrás. Ártalmas lehet, ha Ön a fenilketonuriának nevezett ritka genetikai rendellenességben szenved, amely során a fenilalanin felhalmozódik, mert a szervezet nem tudja megfelelően eltávolítani.
- 	nátrium-benzoát: ez a gyógyszer 20 mg nátrium-benzoátot tartalmaz tasakonként. A benzoátsó fokozhatja a sárgaságot (a szemfehérje és a bőr sárgás elszíneződése) újszülötteknél (4 hetes kor alatt).
- 	nátrium: ez a gyógyszer kevesebb mint 1 mmol (23 mg) nátriumot tartalmaz adagonként, azaz gyakorlatilag „nátriummentes”.

- 	etanol: a gyógyszer egy tasakjában található alkoholmennyiség kevesebb, mint 0,4 ml sörnek felel meg.

0. Hogyan kell alkalmazni a Wentenorm gélt?

Ezt a gyógyszert mindig pontosan a betegtájékoztatóban leírtaknak, vagy az Ön kezelőorvosa vagy gyógyszerésze által elmondottaknak megfelelően szedje. Amennyiben nem biztos abban, hogyan alkalmazza a gyógyszert, kérdezze meg kezelőorvosát vagy gyógyszerészét.

A készítmény ajánlott adagja:
Naponta kétszer 1 tasak - ami tasakonként 2 g szukralfátot tartalmaz - szájon át, éhgyomorra, étkezés előtt 1 órával, vagy reggel és este lefekvés előtt bevéve, ahogyan azt kezelőorvosa mondta Önnek (lásd "Egyéb gyógyszerek és Wentenorm gél"). A gyógyszer bevétele után ihat egy korty vizet vagy más italt.

A Wentenorm gél hosszú távú alkalmazása esetén kezelőorvosa dönthet úgy, hogy az Ön állapotának megfelelően módosítja az adagot. Fenntartó kezelésként gyomor- és nyombélfekély megelőzése esetén a napi dózist felére kell csökkenteni, változatlanul hagyva az egyszeri dózist, de megfelezve a bevételek számát (például 1 tasak naponta egyszer, lehetőleg este).

Alkalmazás előtt a tasak tartalmát néhányszor óvatosan tanácsos összenyomi, hogy elősegítse a
benne lévő szuszpenzió egyenletes eloszlását.

Ha az előírtnál több Wentenorm gélt alkalmazott
Ha véletlenül az előírtnál nagyobb adagot vett be, azonnal mondja el kezelőorvosának vagy menjen a legközelebbi kórházba.

Ha elfelejtette alkalmazni a Wentenorm gélt
Ne vegyen be kétszeres adagot a kihagyott adag pótlására.

Ha idő előtt abbahagyja a Wentenorm gél alkalmazását
A készítményt a tasak felnyitásával közvetlenül a szájba juttatva kell alkalmazni. A készítményt a tasakban lévő formájában kell bevenni, minden bevétel után lehet egy korty vizet vagy más folyadékot inni. 
Ha bármilyen további kérdése van a gyógyszer alkalmazásával kapcsolatban, kérdezze meg kezelőorvosát vagy gyógyszerészét. 


4.	Lehetséges mellékhatások

Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek.

Gyakori (10 betegből legfeljebb 1 beteget érinthet): 
Székrekedés.

Nem gyakori (100 betegből legfeljebb 1 beteget érinthet): 
Szájszárazság, hányinger

Ritka (1000 betegből legfeljebb 1 beteget érinthet):
Bőrkiütés, benzoárképződés

Részlegesen megemésztett vagy megemésztetlen anyagokból összeállt csomók a gyomorban (bezoár-képződés) lásd 2. pont.

Nem ismert (a gyakoriság a rendelkezésre álló adatokból gyakorisága nem megállapítható):
Túlérzékenységi reakció, mely az arc, szem, ajkak, és /vagy a torok duzzanatában, légzési nehézségben, ájulásban nyilvánul meg (bevétel után perceken vagy órákon belül), bőrkiütés és viszketés. Fejfájás, hasmenés, hányás, derékfájdalom, flatulencia, szédülés, aluszékonyság, forgó jellegű szédülés (vertigo).

Mivel az alumínium kis mennyiségben felszívódhat a szukralfát szájon át történő alkalmazása esetén, krónikus vesebetegek és dializált betegek esetén ez alumínium akkumulációt és toxicitást okozhat. , Tájékoztassa kezelőorvosát vagy gyógyszerészét, amennyiben krónikus vesebeteg, vagy dialízisre szorul.

Hagyja abba a kezelést, és azonnal forduljon kezelőorvosához vagy menjen kórházba, ha olyan tüneteket tapasztal, mint a bőrirritáció, a száj, a szem, az arc vizenyős duzzanata, nehézlégzés vagy az allergiás reakció egyéb tünetei.

Mellékhatások bejelentése

Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül.
A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.


5.	Hogyan kell a Wentenorm gélt tárolni?

A gyógyszer gyermekektől elzárva tartandó!

A dobozon feltüntetett lejárati idő (Felhasználható/EXP) után ne alkalmazza ezt a gyógyszert. 

A lejárati idő az adott hónap utolsó napjára vonatkozik.

Semmilyen gyógyszert ne dobjon a szennyvízbe vagy a háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel. Ezek az intézkedések elősegítik a környezet védelmét.


6.	A csomagolás tartalma és egyéb információk

Mit tartalmaz aWentenorm gél?

· A készítmény hatóanyaga a szukralfátot tartalmazó szukralfát-szuszpenzió S600 .
Egy 10 ml-es tasak 2 g szukralfátot tartalmaz szukralfát-szuszpenzió S600 formájában.
· Egyéb összetevők: 70%-os szorbit-szirup (nem kristályosodó), nátrium‑benzoát, nátrium‑metil‑parahidroxi-benzoát, nátrium‑propil-parahidroxi-benzoát, aszpartám, ánizs-édesgyökér‑menta aroma (tartalmaz etanolt, természetes anetolt, mentolt és perubalzsamot), tisztított víz.

Milyen a Wentenorm külleme és mit tartalmaz a csomagolás?
Belsőleges gél.
Doboz, amelyben

· [bookmark: _Hlk137551074]30 db, 10 ml belsőleges szuszpenziót tartalmazó tasak található.

A forgalomba hozatali engedély jogosultja és a gyártó
A forgalomba hozatali engedély jogosultja:
MagnaPharm Hungary Kft.
1119 Budapest, Fehérvári út 97-99., IV. em.
Magyarország

Gyártó:
Lab. It. Biochim. Farm.co LISAPHARMA S.p.A. 
Via Licinio, 11
22036 ERBA (CO)
Olaszország

ZETA FARMACEUTICI S.p.A.
Via Galvani, 10
36066 – SANDRIGO (VI)
Olaszország

OGYI-T-24760/01	30×10 ml	poliészter/alumínium/polietilén trilaminátból készült tasakban

A betegtájékoztató legutóbbi felülvizsgálatának dátuma: 2026. július.

